Cinneadh ag feidhmiú cumhachtaí ceartúcháin déanta faoin Acht um Chosaint Sonraí 2018 


Fiosrúchán maidir le Comhairle Chontae Chiarraí 
(02-SIU-2018) 
Dáta an Chinnidh: 25 Márta 2020 


Tá an fiosrúchán seo ar cheann de líon fiosrúcháin dá dtoil féin maidir le raon leathan 
saincheisteanna a bhaineann le faireachas teicneolaíochtaí a mbaineann údaráis Stáit 
úsáid astu. Áirítear ar na torthaí a rinneadh sa chinneadh: 


e An toradh nach ndéanann an tAcht um Thruailliú ó Bhruscar 1997, an tAcht um 
Bainistiú Dramhaíola 1996, agus an tAcht Rialtais Áitiúil 2001 foráil do bhunús dlí 
don úsáid a bhaineann Comhairle Contae Chiarraí as CCTV le cionta ó thaobh 
bruscair a bhraith. Bhreithnigh an DPC na hAchtanna seo go cuimsitheach agus 
fuarthas amach nach bhfuil an phróiseáil seo maidir le sonraí pearsanta á rialú acu 
mar a cheanglaítear sa Treoir um Fhorfheidhmiú an Dlí, mar atá trasuite ag an Acht 
um Chosaint Sonraí 2018. Sa bhreis air sin, fuarthas amach sa chinneadh nach 
bhfreastalaíonn na hAchtanna ar na caighdeáin soiléireachta, cruinnis agus 
inbhraiteachta maidir le próiseáil den sórt sin mar a cheanglaítear le cásdlí na 
Cúirte Breithiúnais agus na Cúirte Eorpaí um Chearta an Duine. 


e Áirítear ar na torthaí eile sa chinneadh, sáruithe a bhaineann le comharthaíocht 
chuí agus le trédhearcacht ginearálta, easpa rialacha nó treoirlínte i scríbhinn a 
rialaíonn rochtain na foirne chuig CCTV, úsáid fón cliste nó gaireas taifeadta eile sa 
seomra monatóireachta CCTV, an cleachtas maidir le mionsonraí logála isteach le 
píosa scannánaíochta CCTV a rochtain a chomhroinnt agus le rianta iniúchta píosa 
scannánaíochta CCIV a iniúchadh, agus an ceanglas maidir le Measúnachtaí 
Tionchair Cosanta Sonraí, i measc nithe eile. 


Na cumhachtaí ceartaitheacha a cuireadh i bhfeidhm 


e Cosc sealadach ar phróiseáil sonraí pearsanta trí cheamaraí CCTV i gcúig láthair a 
úsáidtear le haghaidh braith agus le gníomh forfheidhmithe a ghlacadh i gcoinne 
daoine atá rannpháirteach i gcaitheamh bruscair agus na ceamaraí CCIV i Siúlóid 
Thaitneamhachta. 

e Ordú tugtha do Chomhairle Contae Chiarraí próiseáil sonraí pearsanta a chur ar 
bhonn comhlíonta ag glacadh an ghnímh áirithe a sonraíodh sa chinneadh. 

e lomardú maidir le sáruithe Chomhairle Contae Chiarraí. 


An Coimisiún um 

Chosaint Sonraí 
C Data Protection 

Commission 


